Document ID: 32011D0176

KOMMISSIONENS AFGØRELSE
af 21. marts 2011
om forlængelse af gyldigheden af beslutning 2006/502/EF om et krav til medlemsstaterne om at træffe foranstaltninger til at sikre, at der kun markedsføres børnesikrede lightere, og forbyde markedsføringen af lightere, der kan henføres under kategorien gadgets
(meddelt under nummer K(2011) 1754)
(EØS-relevant tekst)
(2011/176/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 13, og
ud fra følgende betragtninger:
(1)
Ifølge Kommissionens beslutning 2006/502/EF (2) skal medlemsstaterne træffe foranstaltninger til at sikre, at der kun markedsføres børnesikrede lightere, og forbyde markedsføringen af lightere, der kan henføres under kategorien gadgets.
(2)
Beslutning 2006/502/EF blev vedtaget i overensstemmelse med artikel 13 i direktiv 2001/95/EF, der begrænser beslutningens gyldighedsperiode til højst et år, men giver mulighed for at forlænge gyldigheden med yderligere perioder, hver gang med højst et år.
(3)
Beslutning 2006/502/EF er blevet ændret fire gange, første gang ved Kommissionens beslutning 2007/231/EF (3), hvorved dens gyldighedsperiode blev forlænget indtil den 11. maj 2008, anden gang ved beslutning Kommissionens 2008/322/EF (4), hvorved dens gyldighedsperiode blev forlænget indtil den 11. maj 2009, tredje gang ved Kommissionens beslutning 2009/298/EF (5), hvorved dens gyldighedsperiode blev forlænget indtil den 11. maj 2010, og fjerde gang ved Kommissionens afgørelse 2010/157/EU (6), hvorved dens gyldighedsperiode blev forlænget med yderligere et år indtil den 11. maj 2011.
(4)
Da der ikke findes andre tilfredsstillende foranstaltninger vedrørende børnesikring af lightere, er det nødvendigt at forlænge gyldighedsperioden for beslutning 2006/502/EF med yderligere 12 måneder.
(5)
Beslutning 2006/502/EF bør derfor ændres i overensstemmelse hermed.
(6)
Foranstaltningerne i denne afgørelse er i overensstemmelse med udtalelse fra udvalget, der er nedsat ved direktiv 2001/95/EF -
VEDTAGET DENNE AFGØRELSE:
Artikel 1
Artikel 6, stk. 2, i beslutning 2006/502/EF affattes således:
»2. Denne beslutning anvendes indtil den 11. maj 2012.«
Artikel 2
Medlemsstaterne træffer de fornødne foranstaltninger for at efterkomme denne afgørelse senest den 11. maj 2011 og offentliggør foranstaltningerne. De underretter straks Kommissionen herom.
Artikel 3
Denne afgørelse er rettet til medlemsstaterne.
Udfærdiget i Bruxelles, den 21. marts 2011.

Labels: 7
3
1
0